Noteikumu konsolidētā versija 23-TA-2141
Izdrukāts 29.07.2026. 22.53 - 1.0.VK Redakcija
Noteikumu konsolidētā versija 23-TA-2141
Izdrukāts 29.07.2026. 22.53 - 1.0.VK Redakcija
Noteikumi par sēklas kapitāla, sākuma kapitāla un izaugsmes kapitāla fondiem saimnieciskās darbības veicēju izveides, attīstības un konkurētspējas veicināšanai
Izdoti saskaņā ar Eiropas Savienības struktūrfondu un
Kohēzijas fonda 2014.–2020. gada plānošanas perioda
vadības likuma 20. panta 14. punktu un
Attīstības finanšu institūcijas likuma 12. panta ceturto daļu
I. Vispārīgie jautājumi
· 1. Noteikumi nosaka:
· 1.1. kārtību, kādā īsteno darbības programmas "Izaugsme un nodarbinātība" 3.1.2. specifiskā atbalsta mērķa "Palielināt straujas izaugsmes komersantu skaitu" 3.1.2.1. pasākumu "Riska kapitāls" (turpmāk – pasākums);
· 1.2. pasākumam pieejamo finansējumu;
· 1.3. atbalstāmo darbību un izmaksu attiecināmības nosacījumus.
· 2. Pasākuma mērķis ir sekmēt komersantu un lauksaimniecības pakalpojumu kooperatīvo sabiedrību (turpmāk – saimnieciskās darbības veicēji) izveidi, attīstību un konkurētspēju, sniedzot sēklas kapitāla, sākuma kapitāla un izaugsmes kapitāla ieguldījumu uzņēmējdarbības projektu īstenošanai.
· 3. Pieejamais finansējums pasākuma īstenošanai ir 57 000 000 euro, tai skaitā:
· 3.1. Eiropas Reģionālās attīstības fonda finansējums 29 200 000 euro apmērā ar iespēju palielināt vai samazināt minēto finansējumu, nepārsniedzot kopējo Eiropas Reģionālās attīstības fonda finansējumu 3.1.1.  un 3.1.2. specifiskajam atbalsta mērķim, kas pieejams fondu fondā saskaņā ar Ministru kabineta 2016. gada 1. marta noteikumu Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" pasākumu, 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu un 13.1.1. specifiskā atbalsta mērķa "Atveseļošanas pasākumi ekonomikas nozarē" 13.1.1.1. pasākuma "MVU izveide un attīstība" ieviešanai" (turpmāk – noteikumi Nr. 118) 3.1. un 3.2. apakšpunktu;
· 3.2. atmaksātais publiskais finansējums līdz 27 800 000 euro, kuru veido darbības programmas "Uzņēmējdarbība un inovācijas" papildinājuma:
· 3.2.1. 2.2.1.1. aktivitātē "Ieguldījumu fonds investīcijām garantijās, paaugstināta riska aizdevumos, riska kapitāla fondos un cita veida finanšu instrumentos" gūto atmaksu publiskā finansējuma daļa 11 588 000 euro apmērā;
· 3.2.2. 2.2.1.3. aktivitātē "Garantijas komersantu konkurētspējas uzlabošanai" gūto atmaksu publiskā finansējuma daļa 8 657 000 euro apmērā;
· 3.2.3. 2.2.1.4.2. apakšaktivitātē "Mezanīna aizdevumi un nodrošinājuma garantijas saimnieciskās darbības veicēju konkurētspējas uzlabošanai" gūto atmaksu publiskā finansējuma daļa 4 555 000 euro apmērā;
· 3.2.4. akciju sabiedrības "Attīstības finanšu institūcija Altum" (turpmāk – sabiedrība Altum) pašu kapitālā pieejamais nacionālais publiskais finansējums 3 000 000 euro apmērā, kas veidojies no valsts budžeta (piešķirts 2.2.1.3. aktivitātes "Garantijas komersantu konkurētspējas uzlabošanai" ietvaros) brīvo līdzekļu izvietošanas, un šā finansējuma atmaksātais finansējums.
· 3.1 Sabiedrības Altum pasākuma vadības izmaksām, kas aprēķinātas atbilstoši noteikumu Nr. 118  22. punktam, ir pieejams Eiropas Reģionālās attīstības fonda finansējums, nepārsniedzot Komisijas 2014. gada 3. marta Deleģētās regulas (ES) Nr. 480/2014, ar kuru papildina Eiropas Parlamenta un Padomes Regulu (ES) Nr.  1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr. 480/2014), 13. panta 1. un 3. punktā noteiktos ierobežojumus, kā arī visā pasākuma īstenošanas laikā ir pieejams šā pasākuma atmaksātais publiskais finansējums, ko var izmantot pasākuma operacionālo risku, citu risku un sabiedrības Altum kapitāla atdeves segšanai, nepārsniedzot 10 procentus gadā no sabiedrības Altum kapitāla, kas paredzēts šajos noteikumos minēto finanšu instrumentu, operacionālo risku un citu risku segšanai.
· 4. Atbalstu sēklas kapitāla, sākuma kapitāla un izaugsmes kapitāla ieguldījumu veidā saimnieciskās darbības veicējiem, kas ir pasākuma gala labuma guvēji, sniedz finanšu starpnieki, kurus sabiedrība Altum izvēlas atbilstoši normatīvajiem aktiem publisko iepirkumu jomā.
(Grozīts ar MK 24.04.2018. noteikumiem Nr. 246)
· 5. Šo noteikumu izpratnē privātie ieguldītāji atbilst Komisijas 2014. gada 17. jūnija Regulas (ES) Nr.  651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr.  651/2014), 2. panta 72. punktā minētajai neatkarīgo privāto ieguldītāju definīcijai.
· 6. Šo noteikumu izpratnē privātie sēklas kapitāla, sākuma kapitāla un izaugsmes kapitāla fondu dalībnieki ir attiecīgā fonda dalībnieki (tai skaitā finanšu starpnieki), izņemot sabiedrību Altum.
II. Prasības finanšu starpniekiem
· 7. Finanšu starpnieki tiek izvēlēti saskaņā ar Komisijas regulas Nr. 480/2014 7. pantu.
(Grozīts ar MK 24.04.2018. noteikumiem Nr. 246)
· 8. Finanšu starpnieki uz šo noteikumu 11. punktā minēto komandītsabiedrību līgumu slēgšanas brīdi ir komercsabiedrības.
· 9. Sabiedrība Altum noraida finanšu starpnieka piedāvājumu, ja atlases brīdī uz to ir attiecināms vismaz viens no šādiem nosacījumiem:
· 9.1. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tam ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;
· 9.2. tam ar tiesas spriedumu ir pasludināts maksātnespējas process, tiek īstenots tiesiskās aizsardzības process, ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums, tā saimnieciskā darbība ir izbeigta vai tas atbilst normatīvajos aktos maksātnespējas jomā noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;
· 9.3. ja tas ir kapitālsabiedrība, tad uzkrāto zaudējumu dēļ tas ir zaudējis vairāk nekā pusi no tā parakstītā kapitāla. Tā tas ir gadījumā, ja, uzkrātos zaudējumus atskaitot no rezervēm un visām pārējām pozīcijām, kuras vispārpieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no tā parakstītā kapitāla. Minētais nosacījums nav piemērojams, ja finanšu starpnieks ir sīkais (mikro), mazais vai vidējais komersants šo noteikumu izpratnē un pastāv mazāk nekā trīs gadus;
· 9.4. ja vismaz kādam no dalībniekiem ir neierobežota atbildība par tā parādsaistībām, proti, uzkrāto zaudējumu dēļ tas ir zaudējis vairāk nekā pusi no grāmatvedības uzskaitē uzrādītā kapitāla;
· 9.5. saskaņā ar pēdējo divu noslēgto finanšu gadu pārskatiem parādsaistību un pašu kapitāla bilances vērtību attiecība ir pārsniegusi 7,5 un procentu seguma attiecība, kas rēķināta pēc EBITDA (peļņa pirms procentiem, nodokļiem un amortizācijas), ir bijusi mazāka par 1,0. Minētais nosacījums ir piemērojams, ja finanšu starpnieks ir lielā komercsabiedrība šo noteikumu izpratnē;
· 9.6. tas ir saņēmis glābšanas atbalstu un nav atmaksājis aizdevumu, nav atsaucis garantiju vai ir saņēmis pārstrukturēšanas atbalstu un uz to joprojām attiecas pārstrukturēšanas plāns.
· 10. Finanšu starpnieki dibina sēklas kapitāla, sākuma kapitāla un izaugsmes kapitāla fondus kā jaunas komandītsabiedrības atbilstoši normatīvajiem aktiem komercdarbības jomā.
· 11. Sabiedrība Altum un finanšu starpnieki slēdz komandītsabiedrības līgumus saskaņā ar Eiropas Parlamenta un Padomes 2013. gada 17. decembra Regulas (ES) Nr.  1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.  1083/2006 (Eiropas Savienības Oficiālais Vēstnesis, 2013. gada 20. decembris, Nr. L 347) (turpmāk – Komisijas regula Nr.  1303/2013), 4. pielikuma 1. punktā ietvertajiem finansēšanas nolīgumu nosacījumiem.
· 12. Pasākumam pieejamo finansējumu sabiedrība Altum iegulda komandītsabiedrību pašu kapitālā un izmanto:
· 12.1. lai finansētu sēklas kapitāla, sākuma kapitāla un izaugsmes kapitāla ieguldījumu saimnieciskās darbības veicējos;
· 12.2. lai finansētu finanšu starpnieku vadības maksu, kuras apmērs tiek noteikts publiskā iepirkumu procedūrā.
· 13. Finanšu starpnieka vadības maksai piemēro 2 % samazinājumu, ja 2023. gada 31. decembrī ir izpildīts vismaz viens no šādiem nosacījumiem:
· 13.1. finanšu starpnieka pārvaldītā katra sēklas kapitāla, sākuma kapitāla vai izaugsmes kapitāla fonda finansējuma apguve ir mazāka par 80 %;
· 13.2. kopējie zaudējumi no sēklas kapitāla, sākuma kapitāla vai izaugsmes kapitāla fonda ieguldījumiem saimnieciskās darbības veicējos (tai skaitā vērtības samazinājums) pārsniedz 30 %;
· 13.3. atbalstīto saimnieciskās darbības veicēju skaits finanšu starpnieka pārvaldītā sēklas kapitāla fondā ir mazāks par 10, sākuma kapitāla fondā – mazāks par 8 un izaugsmes kapitāla fondā – mazāks par 8.
· 14. Finanšu starpnieki pārvalda sēklas kapitāla, sākuma kapitāla un izaugsmes kapitāla fondus, pamatojoties uz komerciāliem principiem saskaņā ar Komisijas regulas Nr. 651/2014 21. panta 13., 14., 15., 16. un 17. punktā minētajiem nosacījumiem. 
· 15. Katra sēklas kapitāla, sākuma kapitāla un izaugsmes kapitāla fonda ietvaros visus ieņēmumus, kas gūti no sēklas kapitāla, sākuma kapitāla un izaugsmes kapitāla ieguldījumu portfeļa realizēšanas, secīgi sadala, ievērojot Komisijas regulas Nr. 651/2014 21. panta 10. punktu, šādā secībā:
· 15.1. proporcionāli starp sēklas kapitāla, sākuma kapitāla un izaugsmes kapitāla fonda dalībniekiem, tai skaitā sabiedrību Altum, līdz tie saņem atpakaļ savus ieguldījumus attiecīgajā fondā, kas izmantoti sēklas kapitāla, sākuma kapitāla un izaugsmes kapitāla ieguldījumu veikšanai un vadības maksas samaksai;
· 15.2. proporcionāli starp sēklas kapitāla, sākuma kapitāla un izaugsmes kapitāla fonda dalībniekiem, tai skaitā sabiedrību Altum, līdz tie saņem 6 procentus gadā no saviem ieguldījumiem attiecīgajā fondā, kas izmantoti sēklas kapitāla, sākuma kapitāla un izaugsmes kapitāla ieguldījumu veikšanai un vadības maksas samaksai;
· 15.3. atlikušos ieņēmumus starp privātajiem sēklas kapitāla, sākuma kapitāla un izaugsmes kapitāla fondu dalībniekiem, vismaz 20 procentus paredzot finanšu starpniekam.
· 16. Katrā sēklas kapitāla, sākuma kapitāla un izaugsmes kapitāla fondā zaudējumus no ieguldījumiem saimnieciskās darbības veicējos sedz sēklas kapitāla, sākuma kapitāla un izaugsmes kapitāla fonda dalībnieki, tai skaitā sabiedrība Altum, proporcionāli to ieguldījumam attiecīgajā fondā sēklas kapitāla, sākuma kapitāla un izaugsmes kapitāla ieguldījuma veikšanai.
(Grozīts ar MK 09.01.2018. noteikumiem Nr. 18)
III. Atbalsta saimnieciskās darbības veicējiem piešķiršanas nosacījumi
· 17. Sēklas kapitāla, sākuma kapitāla un izaugsmes kapitāla ieguldījumus (tai skaitā turpmākos ieguldījumus) saimnieciskās darbības veicējos veic saskaņā ar Komisijas regulas Nr. 651/2014 21. panta 3. un 4. punktā minētajiem nosacījumiem.
· 18. Atbalstu sēklas kapitāla, sākuma kapitāla un izaugsmes kapitāla ieguldījumu veidā saimnieciskās darbības veicējiem sniedz kā riska finansējuma atbalstu saskaņā ar Komisijas regulas Nr.  651/2014 21. pantā noteiktajām prasībām.
· 19. Finanšu starpnieki lēmumu par saimnieciskās darbības veicēju sēklas kapitāla, sākuma kapitāla un izaugsmes kapitāla ieguldījumu piešķiršanu pieņem, pamatojoties uz saimnieciskās darbības veicēja investīciju projekta dzīvotspējas izvērtējumu un ieguldījuma izejas stratēģiju saskaņā ar Komisijas regulas Nr. 651/2014 21. panta 15. punktā noteiktajām prasībām.
· 19.1 Par atbalsta piešķiršanas brīdi uzskata dienu, kad pieņemts lēmums par atbalsta piešķiršanu. Lēmumu par atbalsta piešķiršanu saskaņā ar Komisijas regulu Nr. 651/2014 var pieņemt līdz šīs regulas darbības beigām. Ja atbalsts tiek piešķirts atbilstoši šo noteikumu 25.1 punktam, lēmumu par atbalsta piešķiršanu saskaņā ar Eiropas Komisijas 2013. gada 18. decembra Regulu Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam (turpmāk ‒ Komisijas regula Nr. 1407/2013) var pieņemt līdz šīs regulas darbības beigām.
· 20. Atbalstu sēklas kapitāla, sākuma kapitāla un izaugsmes kapitāla ieguldījumu veidā var saņemt saimnieciskās darbības veicēji, kuri brīdī, kad tiek pieņemts lēmums par atbalsta piešķiršanu, atbilst šādām prasībām:
· 20.1. Komisijas regulas Nr. 651/2014 1. pielikumā minētajai sīkā (mikro), mazā un vidējā saimnieciskās darbības veicēja definīcijai (turpmāk ‒ MVU grupas līmenis);
· 20.2. Komisijas regulas Nr. 651/2014 21. panta 3. punktā noteiktajām prasībām MVU grupas līmenī, bet nekotējas MVU grupas līmenī atbilstoši Komisijas regulas Nr. 651/2014 2. panta 76. punktā minētajai definīcijai.
· 21. Sēklas kapitāla, sākuma kapitāla un izaugsmes kapitāla ieguldījumi tiek veikti investīciju projektos saskaņā ar Komisijas regulas Nr.  1303/2013 37. panta 5. un 10. punktā minētajiem nosacījumiem.
· 22. Sēklas kapitāla, sākuma kapitāla un izaugsmes kapitāla fondi nesniedz atbalstu saimnieciskās darbības veicējiem, kuri uz brīdi, kad tiek pieņemts lēmums par atbalsta piešķiršanu, atbilst šādiem nosacījumiem:
· 22.1. saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju tiem ir nodokļu vai nodevu parādi, tai skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nav piešķirts samaksas termiņa pagarinājums vai nav Valsts ieņēmumu dienesta lēmuma par nokavēto nodokļu maksājumu labprātīgu izpildi;
· 22.2. tiem ar tiesas spriedumu ir pasludināts maksātnespējas process vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, vai to saimnieciskā darbība ir izbeigta, vai saimnieciskās darbības veicēji atbilst normatīvajos aktos maksātnespējas jomā noteiktajiem kritērijiem, lai tiem pēc kreditoru pieprasījuma pieprasītu maksātnespējas procedūru;
· 22.3. uz tiem attiecas līdzekļu atgūšanas rīkojums saskaņā ar iepriekšēju Eiropas Komisijas lēmumu, ar ko atbalsts tiek atzīts par nelikumīgu un nesaderīgu ar kopējo tirgu;
· 22.4. saimnieciskās darbības veicēji saņemtā glābšanas atbalsta ietvaros nav atmaksājuši aizdevumu vai nav atsaukuši garantiju, vai saņemtā pārstrukturēšanas atbalsta ietvaros uz tiem joprojām attiecas pārstrukturēšanas plāns;
· 22.5. tie atbilst grūtībās nonākuša uzņēmuma statusam saskaņā ar Komisijas regulas Nr. 651/2014 2. panta 18. punktā noteikto definīciju, izņemot gadījumu, ja saimnieciskās darbības veicējs 2019. gada 31. decembrī vēl nebija nonācis finanšu grūtībās saskaņā ar Komisijas regulas Nr. 651/2014 2. panta 18. punktā noteikto definīciju, taču kļuva par grūtībās nonākušu laikposmā, kas minēts Komisijas regulas Nr. 651/2014 1. panta 4. punkta "c" apakšpunktā, un turpina būt finanšu grūtībās, ja atbalsts tiek finansēts no atmaksātā publiskā finansējuma;
· 22.6. tie atbilst grūtībās nonākuša uzņēmuma statusam saskaņā ar Komisijas regulas Nr.  651/2014 2. panta 18. punktā noteikto definīciju, ja atbalsts tiek finansēts no Eiropas Reģionālās attīstības fonda finansējuma.
(Grozīts ar MK 08.09.2020. noteikumiem Nr. 564; MK 08.03.2022. noteikumiem Nr. 154)
· 22.1 (Svītrots ar MK 08.03.2022. noteikumiem Nr. 154)
· 23. Atbalstu sēklas kapitāla, sākuma kapitāla un izaugsmes kapitāla ieguldījumu veidā atbilstoši šiem noteikumiem sniedz saimnieciskās darbības veicējiem, kuru saimnieciskās darbības vieta ir Eiropas Savienībā, un vismaz 75 % no kopējā katra sēklas kapitāla, sākuma kapitāla un izaugsmes kapitāla fonda ieguldījumu apjoma tiek sniegti saimnieciskās darbības veicējiem, kuru saimnieciskās darbības vieta ir Latvijas Republikā.
(MK 08.03.2022. noteikumu Nr. 154 redakcijā)
· 24. Sēklas kapitāla, sākuma kapitāla un izaugsmes kapitāla ieguldījumu veic kā pašu kapitāla ieguldījumu saskaņā ar Komisijas regulas Nr. 651/2014 2. panta 74. punktu vai kvazikapitāla ieguldījumu saskaņā ar Komisijas regulas Nr. 651/2014 2. panta 66. punktu, vai – de minimis atbalsta gadījumā – kā aizdevumu saskaņā ar Komisijas regulas Nr. 651/2014 2. panta 82. punktu un 21. panta 17. punktu.
· 25. Sēklas kapitāla, sākuma kapitāla un izaugsmes kapitāla ieguldījumiem finanšu starpnieka vai saimnieciskās darbības veicēja līmenī ir jāpiesaista līdzfinansējums no privātiem ieguldītājiem, kas atbilst Komisijas regulas Nr. 651/2014 2. panta 72. punktā minētajai definīcijai, ievērojot Komisijas regulas Nr. 651/2014 21. panta 12. punktā noteiktās minimālās robežvērtības:
· 25.1. atbalstam, kas sniegts no šo noteikumu 3.1. apakšpunktā minētā finansējuma:
· 25.1.1. vismaz 10 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "a" apakšpunktam;
· 25.1.2. vismaz 20 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "b" apakšpunkta "i" punktam;
· 25.1.3. vismaz 30 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "c" apakšpunktam, un turpmākiem riska finansējuma ieguldījumiem saimnieciskās darbības veicējos, kuri MVU grupas līmenī pārsniedz Komisijas regulas Nr. 651/2014 21. panta 3. punkta "b" apakšpunkta "i" punktā minēto atbilstības periodu;
· 25.2. atbalstam, kas sniegts Latvijā no šo noteikumu 3.2. apakšpunktā minētā finansējuma līdz 2027. gada 31. decembrim, ievērojot šo noteikumu 19.1 punktā minēto termiņu:
· 25.2.1. vismaz 10 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "a" apakšpunktam;
· 25.2.2. vismaz 20 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "b" apakšpunkta "i" punktam;
· 25.2.3. vismaz 30 procenti no riska finansējuma ieguldījuma, kas saimnieciskās darbības veicējiem, kuri MVU grupas līmenī atbilst Komisijas regulas Nr.651/2014 21. panta 3. punkta "c" apakšpunktā minētajiem saimnieciskās darbības veicējiem, un turpmākiem riska finansējuma ieguldījumiem saimnieciskās darbības veicējos, kuri MVU grupas līmenī pārsniedz Komisijas regulas Nr. 651/2014 21. panta 3. punkta "b" apakšpunkta "i" punktā minēto atbilstības periodu;
· 25.3. atbalstam, kas sniegts no šo noteikumu 3.2. apakšpunktā minētā finansējuma ārpus Latvijas vai kas sniegts Latvijā no 2028. gada 1. janvāra, ievērojot šo noteikumu 19.1 punktā minēto termiņu:
· 25.3.1. vismaz 10 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "a" apakšpunktam;
· 25.3.2. vismaz 40 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "b" apakšpunkta "i" punktam;
· 25.3.3. vismaz 60 procenti no riska finansējuma ieguldījuma, kas sniegts saimnieciskās darbības veicējiem, kuri MVU grupas līmenī atbilst Komisijas regulas Nr. 651/2014 21. panta 3. punkta "c" apakšpunktam, un turpmākiem riska finansējuma ieguldījumiem saimnieciskās darbības veicējos, kuri MVU grupas līmenī pārsniedz Komisijas regulas Nr. 651/2014 21. panta 3. punkta "b" apakšpunkta "i" punktā minēto atbilstības periodu.
· 25.1 Ja saimnieciskās darbības veicējs neatbilst šo noteikumu 20.2. apakšpunktā noteiktajām prasībām, tad atbalstu var piešķirt kā de minimis atbalstu atbilstoši Komisijas regulas Nr. 651/2014 21. panta 18. punktam, ievērojot, ka:
· 25.11. attiecībā uz Komisijas regulas Nr. 651/2014 21. panta 18. punkta "a" apakšpunktu jāizpilda nosacījumi atbilstoši Komisijas regulai Nr. 1407/2013. Atbalstu vienam vienotam uzņēmumam piešķir, nepārsniedzot Komisijas regulas Nr. 1407/2013 3. panta 2. punktā noteikto de minimis atbalsta maksimālo apmēru, kā arī ievērojot Komisijas regulas Nr. 1407/2013 8. panta nosacījumus uzņēmumu apvienošanās vai iegādes gadījumā un Komisijas regulas Nr. 1407/2013 9. panta nosacījumus uzņēmuma sadalīšanas gadījumā. Viens vienots uzņēmums ir uzņēmums, kas atbilst Komisijas regulas Nr. 1407/2013 2. panta 2. punktā minētajiem kritērijiem;
· 25.12. tiek izpildīts Komisijas regulas Nr. 651/2014 21. panta 18. punkta "b" apakšpunkts;
· 25.13. attiecībā uz Komisijas regulas Nr. 651/2014 21. panta 18. punkta "c" apakšpunktu jāpiesaista papildu finansējums no Komisijas regulas Nr. 651/2014 2. panta 72. punktā definētā neatkarīgā privātā ieguldītāja finanšu starpnieka vai saimnieciskās darbības veicēja līmenī, lai panāktu privātās līdzdalības kopējo īpatsvaru, kas sēklas kapitāla, sākuma kapitāla vai izaugsmes kapitāla ieguldījumu veidā saimnieciskās darbības veicējā MVU grupas līmenī sasniedz:
· 25.13.1. vismaz 60 procentus, ja kā finansējuma avots tiek izmantots šo noteikumu 3.2. apakšpunktā minētais finansējums atbalstam, kas sniegts ārpus Latvijas, vai atbalstam, kas sniegts Latvijā no 2028. gada 1. janvāra;
· 25.13.2. vismaz 30 procentus, ja kā finansējuma avots tiek izmantots šo noteikumu 3.1.  vai 3.2. apakšpunktā minētais finansējums un atbalsts tiek sniegts Latvijā līdz 2027. gada 31. decembrim;
· 25.14. saimnieciskās darbības veicējs sniedz informāciju par iepriekš saņemto de minimis atbalstu, ievērojot normatīvos aktus par de minimis atbalsta uzskaites un piešķiršanas kārtību un uzskaites veidlapu paraugiem;
· 25.15. finanšu starpnieks ir izstrādājis iekšējo procedūru par de minimis atbalsta sniegšanu, ieklaujot de minimis atbalsta piešķiršanas nosacījumus.
· 26. Sēklas kapitāla, sākuma kapitāla un izaugsmes kapitāla fondi veic sēklas kapitāla, sākuma kapitāla un izaugsmes kapitāla ieguldījumus saimnieciskās darbības veicējos, nekļūstot par to saistīto saimnieciskās darbības veicēju saskaņā ar Komisijas regulas Nr.  651/2014 1. pielikuma 3. panta 3. punktu.
· 27. Finanšu starpnieki saimnieciskās darbības veicējiem sniedz atbalstu  saskaņā ar šiem noteikumiem atbilstoši termiņam, kas noteikts  starp sabiedrību Altum un finanšu starpnieku noslēgtajā sākotnējā līgumā, – 10 gadi no sākotnējā līguma pirmā noslēguma pabeigšanas brīža ar iespēju to pagarināt līdz diviem gadiem, bet ne ilgāk kā līdz 2031. gada 29. augustam.
(MK 21.06.2022. noteikumu Nr. 351 redakcijā)
· 27.1 Ieguldījumiem un izmaksām saimnieciskās darbības veicējiem par sēklas kapitāla, sākuma kapitāla un izaugsmes kapitāla ieguldījumiem, kas veikti pēc 2023. gada 31. decembra, izmantojams šo noteikumu 3.2. apakšpunktā minētais finansējums, izņemot gadījumu, ja tiktu izveidots darījuma konts atbilstoši  Komisijas regulas Nr. 1303/2013 2. panta 26. punkta definīcijai tādu līdzekļu turēšanai, kas ir izmaksājami pēc atbilstības perioda tādiem mērķiem, kādi paredzēti Komisijas regulas Nr. 1303/2013 42. panta 3. punktā.
IV. Neatbalstāmās nozares un darbības
· 28. Atbalstu atbilstoši šiem noteikumiem nesniedz šādām saimnieciskās darbības veicēju darbībām un nozarēm:
· 28.1. kas ir noteiktas Komisijas regulas Nr.  651/2014 1. panta 2. punkta "c" un "d" apakšpunktā;
· 28.2. kas ir noteiktas Komisijas regulas Nr.  651/2014 1. panta 3. punkta "c" un "d" apakšpunktā atbilstoši Komisijas regulas Nr.  651/2014 2. panta 8., 10. un 11. punktā noteiktajām definīcijām;
· 28.3. kas ir noteiktas Eiropas Parlamenta un Padomes 2013. gada 17. decembra Regulas (ES) Nr.  1301/2013 par Eiropas Reģionālās attīstības fondu un īpašiem noteikumiem attiecībā uz mērķi "Investīcijas izaugsmei un nodarbinātībai" un ar ko atceļ Regulu (EK) Nr.  1080/2006 (Eiropas Savienības Oficiālais Vēstnesis, 2013. gada 20. decembris, Nr. L 347) (turpmāk – Komisijas regula Nr.  1301/2013), 3. panta 3. punkta "a", "b", "c" un "e" apakšpunktā;
· 28.4. alkoholisko dzērienu tirdzniecībai (NACE 2. redakcijas grupā 46.34 "Dzērienu vairumtirdzniecība" iekļautā alkoholisko dzērienu vairumtirdzniecība un grupā 47.25 "Alkoholisko un citu dzērienu mazumtirdzniecība specializētajos veikalos" iekļautā alkoholisko dzērienu mazumtirdzniecība);
· 28.5. azartspēlēm un derībām (NACE 2. redakcijas 92. nodaļa "Azartspēles un derības");
· 28.6. ieroču un munīcijas tirdzniecībai (NACE 2. redakcijas grupā 47.78 "Citur neklasificēta jaunu preču mazumtirdzniecība specializētajos veikalos" iekļautā ieroču un munīcijas mazumtirdzniecība un grupa 46.90 "Nespecializētā vairumtirdzniecība");
· 28.7. operācijām ar nekustamo īpašumu (NACE 2. red. L sadaļas "Operācijas ar nekustamo īpašumu" grupa 68.1 "Sava nekustama īpašuma pirkšana un pārdošana" un grupa 68.31 "Starpniecība darbībā ar nekustamo īpašumu");
· 28.8. apdrošināšanai un banku pakalpojumiem (NACE 2. redakcijas 64.1. apakšnodaļa "Monetārā starpniecība" un NACE 2. redakcijas 65. nodaļa "Apdrošināšana, pārapdrošināšana un pensiju uzkrāšana, izņemot obligāto sociālo apdrošināšanu");
· 28.9. tāda nekustamā īpašuma attīstīšanai, kas Nekustamā īpašuma valsts kadastra informācijas sistēmā reģistrējams kā dzīvojamā māja vai daudzdzīvokļu māja.
· 28.10. atbalstu saskaņā ar šo noteikumu 25.1 punktu nepiešķir Komisijas regulas Nr. 1407/2013 1. pantā noteiktajām nozarēm un darbībām, kā arī ievērojot Komisijas regulas Nr. 1407/2013 3. panta 2. punktā minētos nosacījumus attiecībā uz kravu komercpārvadājumu autotransporta uzņēmumiem.
(Grozīts ar MK 09.01.2018. noteikumiem Nr. 18; MK 08.09.2020. noteikumiem Nr. 564)
· 29. Ja saimnieciskās darbības veicējs vienlaikus darbojas šo noteikumu ietvaros atbalstāmajās un neatbalstāmajās nozarēs un darbības jomās, tas nodrošina, ka darbības vai izmaksas minētajās nozarēs tiek nošķirtas saskaņā ar Komisijas regulas Nr. 651/2014 1. panta 3. punktu vai Komisijas regulas Nr. 1407/2013 1. panta 2. punktu.
· 30. Sēklas kapitāla, sākuma kapitāla un izaugsmes kapitāla ieguldījumus finanšu starpnieki var veikt arī tādos investīciju projektos, kas ietver neapbūvētas zemes iegādi un apbūvētas zemes iegādi par summu, kuras apmērs nepārsniedz 10 % no sēklas kapitāla, sākuma kapitāla vai izaugsmes kapitāla ieguldījuma kopējā apmēra saimnieciskās darbības veicējā, atbilstoši Regulas Nr.  1303/2013 69. panta 3. punkta "b" apakšpunktam.
V. Sēklas kapitāla ieguldījumi
· 31. Sēklas kapitāla ieguldījumus saimnieciskās darbības veicējiem sniedz, lai finansētu saimnieciskās darbības veicēja izveidi un attīstību.
· 32. Sēklas kapitāla fonds vienam saimnieciskās darbības veicējam sniedz sēklas kapitāla ieguldījumu ne vairāk kā 250 000 euro apmērā.
· 33. Veicot sēklas kapitāla ieguldījumus, sēklas kapitāla fondu privātie dalībnieki piedalās ar savu līdzfinansējumu fonda līmenī, kura apmērs tiek noteikts publiskā iepirkumu procedūrā un kas nav mazāks par 10 % no sēklas kapitāla ieguldījumu apmēra.
(Grozīts ar MK 09.01.2018. noteikumiem Nr. 18)
VI. Sākuma kapitāla ieguldījumi
· 34. Sākuma kapitāla ieguldījumus, tai skaitā turpmākos ieguldījumus, saimnieciskās darbības veicējiem sniedz, lai finansētu to attīstību.
· 35. Sākuma kapitāla fonds vienam saimnieciskās darbības veicējam MVU grupas līmenī sniedz sākuma kapitāla ieguldījumu, kura apmērs nepārsniedz 15 procentus no sākuma kapitāla fonda apjoma vai vairāk, ja to apstiprina sabiedrība Altum un tiek ievērots Komisijas regulas Nr. 651/2014 21. panta 8. punktā noteiktais ieguldījuma apmēra ierobežojums.
· 36. Veicot sākuma kapitāla ieguldījumus, sākuma kapitāla fonda privātie dalībnieki piedalās ar savu līdzfinansējumu fonda līmenī, kura apmērs tiek noteikts publiskā iepirkumu procedūrā un kas nav mazāks par 25 % no sākuma kapitāla ieguldījumu apmēra.
(Grozīts ar MK 09.01.2018. noteikumiem Nr. 18)
· 37. Finanšu starpnieks nodrošina, ka šo noteikumu 36. punktā minētais sākuma kapitāla fonda privāto dalībnieku līdzfinansējuma apmērs nav mazāks par vidējo svērto sākuma kapitāla fonda privāto dalībnieku nepieciešamo līdzfinansējuma apmēru, ko aprēķina saskaņā ar Komisijas regulas Nr. 651/2014 21. panta 13. punktu.
VII. Izaugsmes kapitāla ieguldījumi
· 38. Izaugsmes kapitāla ieguldījumus, tai skaitā turpmākos ieguldījumus, saimnieciskās darbības veicējiem sniedz, lai finansētu to izaugsmi un konkurētspēju.
· 39. Izaugsmes kapitāla fonds vienam saimnieciskās darbības veicējam MVU grupas līmenī sniedz izaugsmes kapitāla ieguldījumu, kura apmērs nepārsniedz 15 procentus no izaugsmes kapitāla fonda apjoma vai vairāk, ja to apstiprina sabiedrība Altum un tiek ievērots Komisijas regulas Nr. 651/2014 21. panta 8. punktā noteiktais ieguldījuma apmēra ierobežojums.
· 40. Veicot izaugsmes kapitāla ieguldījumus, izaugsmes kapitāla fonda privātie dalībnieki piedalās ar savu līdzfinansējumu fonda līmenī, kura apmērs tiek noteikts publiskā iepirkumu procedūrā un kas nav mazāks par 40 % no izaugsmes kapitāla ieguldījumu apmēra.
(Grozīts ar MK 09.01.2018. noteikumiem Nr. 18)
· 41. Finanšu starpnieks nodrošina, ka šo noteikumu 40. punktā minētais izaugsmes kapitāla fonda privāto dalībnieku līdzfinansējuma apmērs nav mazāks par vidējo svērto izaugsmes kapitāla fonda privāto dalībnieku nepieciešamo līdzfinansējuma apmēru, ko aprēķina saskaņā ar Komisijas regulas Nr. 651/2014 21. panta 13. punktu.
VIII. Atbalsta intensitāte un summēšana
· 42. Atbilstoši šiem noteikumiem saimnieciskās darbības veicējam piešķirtā riska finansējuma atbalsta apmērs saskaņā ar Komisijas regulas Nr. 651/2014 21. pantu ir vienāds ar sēklas kapitāla, sākuma kapitāla vai izaugsmes kapitāla ieguldījuma apmēru, izņemot gadījumu, ja atbalsts tiek sniegts kā de minimis atbalsts. Ja tiek sniegts de minimis atbalsts, bruto dotācijas ekvivalentu aprēķina, faktiski piemēroto procentu summu atskaitot no procentu summas, kas jāmaksā saskaņā ar Eiropas Komisijas konkrētajam periodam noteikto bāzes likmi (publicēta Eiropas Komisijas Konkurences ģenerāldirektorāta tīmekļvietnē), kā arī riska likmi, kuras procentuālais apmērs tiek noteikts atbilstoši finanšu starpnieka izsniegtajam aizdevuma saņēmēja reitingam un piedāvātajam nodrošinājumam, bet ne mazāk kā 650 bāzes punktu apmērā vai ne mazāk kā 1000 bāzes punktu nenodrošinātam aizdevumam.
· 43. Atbilstoši šiem noteikumiem saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā drīkst apvienot ar citu riska finansējuma atbalstu, nepārsniedzot Komisijas regulas Nr. 651/2014 21. panta 8. punktā noteikto maksimālo riska finansējuma atbalsta apmēru un ievērojot šo noteikumu 44. punktā minēto nosacījumu.
· 43.1 Saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā, t. sk., ja atbalsts piešķirts kā de minimis atbalsts saskaņā ar šo noteikumu 25.1. apakšpunktu, drīkst apvienot ar citu valsts atbalsta programmas, individuālā atbalsta projekta vai Eiropas Komisijas lēmuma ietvaros piešķirto finansējumu, ja šīs apvienošanas rezultātā netiek pārsniegta attiecīgajā valsts atbalsta programmā, individuālā atbalsta projektā vai Eiropas Komisijas lēmumā paredzētā finansējuma intensitāte un apmērs, maksimālā publiskā finansējuma apmērs un maksimālā robežvērtība, kas noteikta attiecīgajā valsts atbalsta programmā, individuālā atbalsta projektā vai Eiropas Komisijas lēmumā, un ja tiek ievērots šo noteikumu 44. punktā minētais nosacījums.
· 44. Atbilstoši šiem noteikumiem saimnieciskās darbības veicējam piešķirto atbalstu sēklas kapitāla, sākuma kapitāla un izaugsmes kapitāla ieguldījumu veidā nedrīkst apvienot ar citā valsts atbalsta programmā saņemto atbalstu par vienām un tām pašām izmaksām, ja citas valsts atbalsta programmas izmaksas tiek finansētas no Eiropas Savienības fondu līdzekļiem.
(Grozīts ar MK 08.09.2020. noteikumiem Nr. 564)
· 44.1 Ja saimnieciskās darbības veicējs plāno veikt atbalsta kumulāciju (izņemot šo noteikumu 44. punktā noteikto atbalsta apvienošanas ierobežojumu), tad informāciju par plānoto un piešķirto komercdarbības atbalstu, norādot atbalsta piešķiršanas datumu, atbalsta sniedzēju, atbalsta pasākumu, atbalsta intensitāti un plānoto vai piešķirto atbalsta summu, iesniedz kopā ar projektu.
· 44.2 Ievērojot Komisijas regulas Nr. 1407/2013 5. pantā minētos nosacījumus, de minimis atbalstu, kas piešķirts atbilstoši šo noteikumu 25.1 punktam, drīkst apvienot ar citu de minimis atbalstu, nepārsniedzot Komisijas regulas Nr. 1407/2013 3. panta 2. punktā noteikto de minimis atbalsta maksimālo apmēru, kā arī drīkst apvienot ar citu valsts atbalstu attiecībā uz vienām un tām pašām attiecināmajām izmaksām, tai skaitā šīs programmas ietvaros, vai citu valsts atbalstu tam pašam riska finansējuma pasākumam, ja šīs apvienošanas rezultātā netiek pārsniegta attiecīgā maksimālā atbalsta intensitāte vai atbalsta summa, kāda noteikta valsts atbalsta programmā, atbalsta projektā vai Eiropas Komisijas lēmumā, un ja tiek ievērots šo noteikumu 44. punktā minētais nosacījums.
IX. Atbalsta uzskaite un atgūšana
(Nodaļas nosaukums MK 08.09.2020. noteikumu Nr. 564 redakcijā)
· 45. Finanšu starpnieki nodrošina atbilstoši šiem noteikumiem sniegtā atbalsta uzskaiti, tai skaitā detalizētu dokumentāciju, kas nepieciešama, lai noteiktu, ka ir izpildīti šo noteikumu nosacījumi. Minēto uzskaiti un dokumentāciju finanšu starpnieki glabā 10 gadus no pēdējā atbalsta piešķiršanas dienas, bet ne mazāk kā līdz šo noteikumu 27. punktā noteiktajam termiņam.
· 46. Saimnieciskās darbības veicēji informāciju par atbilstoši šiem noteikumiem saņemto atbalstu glabā visu atbalsta saņemšanas laiku, bet ne mazāk kā 10 gadus no atbalsta saņemšanas dienas.
· 47. Sabiedrība Altum nodrošina informācijas publicēšanu par šo noteikumu ietvaros izsniegto atbalstu atbilstoši Komisijas regulas Nr.  651/2014 9. panta 1., 2. un 4. punktam.
(MK 08.09.2020. noteikumu Nr. 564 redakcijā)
· 48. Ja tiek pārkāptas Komisijas regulas Nr. 651/2014 vai Komisijas regulas Nr. 1407/2013 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo atbalstu no līdzekļiem, kas ir brīvi no valsts atbalsta, kopā ar procentiem atbilstoši Komercdarbības atbalsta kontroles likuma IV vai V nodaļas nosacījumiem.

